Občina Idrija, Mestni trg 1, 5280 Idrija, na podlagi 50. člena Zakona o stvarnem premoženju države in samoupravnih lokalnih skupnosti (ZSPDSLS-1, Uradni list RS, št. 11/18, 79/18 in 78/23 - ZORR), 13. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) ter Načrta ravnanja z nepremičnim premoženjem Občine Idrija za leto 2024 (spletna stran Občine Idrija) objavlja

**JAVNO DRAŽBO**

**za prodajo nepremičnin Občine Idrija**


1. NAZIV IN SEDEŽ LASTNIKA, PRODAJALCA IN ORGANIZATORJA JAVNE DRAŽBE

Občina Idrija, Mestni trg 1, 5280 Idrija, matična številka 5880068000, identifikacijska številka za DDV SI20497423.

2. PREDMET JAVNE DRAŽBE IN IZKLICNA CENA

Predmet javne dražbe je neprofitno stanovanja na naslovu Črni Vrh 88, 5274 Črni Vrh nad Idrijo, ID znak: del stavbe 2365-184-3, v izmeri 52,32 m².

**Neprofitno stanovanje je zasedeno z najemnikom, ki ima sklenjeno najemno pogodbo za nedoločen čas.**

****

V zemljiški knjigi pri predmetni nepremičnini ni vknjiženo nobeno breme.

Dne 1.3.2024 je stalno zapriseženi cenilec in izvedenec gradbene stroke Boris Rajkovič izdelal Cenitveno poročilo o oceni tržne vrednosti nepremičnine št. 478-20/2024-1.

**Izklicna cena poslovnega prostora znaša 70.000,00 EUR (z besedo: sedemdeset tisoč eurov in 00/100).**

**Navedena izklicna cena ne vključuje 2% davka na promet nepremičnin, ki ga plača kupec.**

2.2. Predmet javne dražbe je neprofitno stanovanje na naslovu Črni Vrh 88, 5274 Črni Vrh nad Idrijo- **ID znak: del stavbe 2365-184-3, v izmeri 52,32 m2.**

3. NAJNIŽJI ZNESEK VIŠANJA

Najnižji znesek višanja kupnine za posamezni predmet javne dražbe je 250,00 EUR.

4. POGOJI PRODAJE

4.1. V skladu z šestim odstavkom 50. člena Zakona o stvarnem premoženju države in samoupravnih lokalnih skupnosti na javni dražbi kot dražitelji ne morejo sodelovati cenilec in člani komisije ter z njimi povezane osebe. Najugodnejši dražitelj bo moral pred sklenitvijo prodajne pogodbe podati pisno izjavo, da ni povezana oseba v skladu s sedmim odstavkom 50. člena Zakona o stvarnem premoženju države in samoupravnih lokalnih skupnosti. Izjava je priloga tekstu javne dražbe.

4.2. Nepremičnina bo prodana dražiteljem, ki bodo ponudili najvišjo ceno za nepremičnino.

4.3. V primeru obstoja predkupne pravice na nepremičninah, ki sta predmet javne dražbe, lahko predkupni upravičenec uveljavlja predkupno pravico na javni dražbi ali v 10 dneh po prejemu obvestila o uspešno izvedeni javni dražbi.

4.4. V roku 15 dni od dneva javne dražbe oz. po poteku roka za uveljavitev predkupne pravice bo z najugodnejšim dražiteljem sklenjena pogodba. Če dražitelj ne podpiše pogodbe v roku iz prejšnjega stavka, lahko prodajalec rok za sklenitev pogodbe podaljša za 15 dni ali pa zadrži vplačano varščino. Če dražitelj še v dodatnem roku ne podpiše pogodbe se šteje, da je od nakupa odstopil in ima Občina Idrija pravico zadržati vplačano varščino.

4.5. Plačilo celotne kupnine v roku 15 dni po sklenitvi prodajne pogodbe in izstavitvi računa s strani Občine Idrija je bistvena sestavina pogodbe.

4.6. V skladu z drugim odstavkom 48. člena Zakona o stvarnem premoženju države in samoupravnih lokalnih skupnosti bo zemljiškoknjižno dovolilo za vpis lastninske pravice na nepremičnini v zemljiško knjigo kupcu izročeno po prejemu celotne kupnine.

**Kupec bo poleg ponujene kupnine dolžan plačati še davek na promet nepremičnin, vse stroške notarskih storitev ter stroške vknjižbe lastninske pravice na svoje ime in v svojo korist v zemljiški knjigi.**

5. NAČIN IN ROK PLAČILA KUPNINE

Kupnino bo kupec poravnal na podračun enotnega zakladniškega računa Občine Idrija odprtega pri Banki Slovenije IBAN SI56 0110 0010 0003 638 v 15 (petnajstih) dneh od dneva sklenitve prodajne pogodbe in izstavitve računa, v enkratnem znesku.

6. KRAJ IN ČAS JAVNE DRAŽBE

**Javna dražba se bo vršila dne 20.11.2024 na sedežu Občine Idrija, Mestni trg 1, Idrija, v sejni sobi, s pričetkom ob 11. uri.**

Kandidati se bodo morali 15 minut pred začetkom javne dražbe izkazati z dokazili iz 7. točke te objave.

7. POGOJI ZA UDELEŽBO NA JAVNI DRAŽBI

Na javni dražbi lahko sodeluje domača ali tuja pravna ali fizična oseba, ki lahko v skladu s pravnim redom Republike Slovenije postane lastnik nepremičnine, kar preveri vsak dražitelj zase ter se pravočasno in pravilno prijavi, tako da:

- plača varščino in predloži dokazilo o njenem plačilu;

- predloži pooblastilo, ki se mora nanašati na predmet javne dražbe, pri čemer mora biti podpis pooblastitelja overjen pri notarju, v primeru, če se v imenu ponudnika javne dražbe udeleži pooblaščenec;

- predloži izpisek iz sodnega registra oziroma AJPES-a (samo za pravne osebe in samostojne podjetnike), ki ne sme biti starejši od treh mesecev;

- predloži izvirnik osebnega dokumenta (potni list ali osebna izkaznica), če se prijavi fizična oseba, samostojni podjetnik ter zastopniki in pooblaščenci pravnih oseb ter

- davčno številko (samo za fizične osebe).

Organizator javne dražbe bo potrdil vse pravilne in pravočasne prijave. Javna dražba se bo opravila v slovenskem jeziku.

8. VARŠČINA

Dražitelji in morebitni predkupni upravičenci morajo najpozneje do 15.11.2024 vplačati varščino, ki znaša 10% izklicne cene nepremičnine, na podračun enotnega zakladniškega računa Občine Idrija, odprtega pri Banki Slovenije številka: SI56 0110 0010 0003 638, z navedbo **»Črni Vrh 88, Črni Vrh nad Idrijo«** .

Plačana varščina se najugodnejšemu dražitelju vračuna v kupnino, ostalim dražiteljem, ki niso uspeli na javni dražbi, pa se varščina vrne brez obresti v roku 10 dni po zaključku javne dražbe.

Če dražitelj ne sklene pogodbe ali ne plača kupnine, prodajalec obdrži varščino.

V kolikor oseba, ki je vplačala varščino, iz neupravičenih razlogov ne bo pristopila na javno dražbo oz. kljub udeležbi na javni dražbi ne bo pripravljena kupiti predmeta javne dražbe, za katerega je vplačala varščino, za izklicno ceno, prodajalec obdrži varščino.

9. DODATNE INFORMACIJE

Dodatne informacije o pogojih javne dražbe in podatke o predmetnih nepremičninah dobijo interesenti na Občini Idrija, Mestni trg 1, 5280 Idrija, na tel. 05 37 34 514, kontaktna oseba je Karmen Makuc, e-mail: [karmen.makuc@idrija.si](mailto:karmen.makuc@idrija.si).

10. DRUGI POGOJI IN PRAVILA JAVNE DRAŽBE

10.1. Nepremičnina je naprodaj po načelu »videno – kupljeno«.

10.2. V primeru naknadne ugotovitve, da je na prodajani nepremičnini vgrajena gospodarska javna infrastruktura, si Občina Idrija pridrži pravico stvarne služnosti za že zgrajeno gospodarsko javno infrastrukturo, za čas obratovanja te infrastrukture. Kupcu v tem primeru nadomestilo ne pripada.

10.3. Na javni dražbi uspe dražitelj, ki ponudi najvišjo ceno.

10.4. Javna dražba za posamezno nepremičnino je končana, ko voditelj dražbe trikrat neuspešno ponovi isto najvišjo ponudbo.

10.5. Ugovore proti dražbenemu postopku je mogoče podati, dokler ni končan zapisnik o poteku dražbe.

10.6. Javno dražbo bo izvedla Komisija javne dražbe, ki jo imenuje župan, v skladu z Zakonom o stvarnem premoženju države in samoupravnih lokalnih skupnosti in Uredbo o stvarnem premoženju države in samoupravnih lokalnih skupnosti.

10.7. Prodajalec lahko začeti postopek prodaje delno ali v celoti ustavi, kadarkoli do sklenitve pravnega posla brez obrazložitve in brez odškodninske odgovornosti, dolžan pa je vrniti vplačano varščino brez obresti.

Besedilo javne dražbe je objavljeno na spletni strani Občine Idrija www.Idrija.si in na oglasni deski Občine Idrija.

OBČINA IDRIJA

Župan

Tomaž Vencelj

Dražitelj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek/naziv podjetja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naslov/sedež)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(EMŠO/matična številka)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(davčna/ ID št. za DDV)

ki ga zastopa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek, naslov),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(elektronski naslov)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefonska številka)

izjavljam, da:

- sem seznanjen/-a z vsemi pogoji javne dražbe z dne 24.10.2024 in z njimi

soglašam,

in

- nisem povezana oseba po sedmem odstavku 50. člena Zakona o stvarnem

premoženju države in samoupravnih lokalnih skupnosti (ZSPDSLS-1)

(Uradni list RS, št. 11/2018, 78/2018 in 78/23 - ZORR).

S podpisom jamčim za točnost in resničnost podatkov ter se zavedam, da je pogodba v primeru lažne izjave ali neresničnih podatkov o dejstvih v izjavi nična. Zavezujem se, da bom Občino Idrija obvestil/-a o vsaki spremembi posredovanih podatkov.

Kraj: \_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_

Ime in priimek ter podpis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_